**Ministru kabineta noteikumu projekta**

**„Noteikumi par nacionālas nozīmes lauksaimniecības teritorijām”**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Zemes politikas pamatnostādnes 2008.-2014.gadam. Teritorijas attīstības plānošanas likuma 7.panta pirmās daļas 11.punkts un Pārejas noteikumu 13.punkts. |
| 2. | Pašreizējā situācija un problēmas | Teritorijas attīstības plānošanas likuma 7.panta pirmās daļas 11.punktā noteikts, ka Ministru kabinets nosaka, izveido un apstiprina nacionālo interešu objektus un to izmantošanas nosacījumus. Nacionālās nozīmes lauksaimniecības teritorijas kā nacionālo interešu teritorijas jau tika noteiktas ar Ministru kabineta 2003.gada 12.septembra noteikumiem Nr.684 „Noteikumi par nacionālas nozīmes lauksaimniecības teritorijām”. Laikā gaitā minētie Ministru kabineta noteikumi tika izdoti no jauna vairākas reizes (2006.gada 14.februārī, 2009.gada 30.jūnijā un 2010.gada 12.oktobrī).2011.gada 1.decembrī spēkā stājās Teritorijas attīstības plānošanas likums, kura Pārejas noteikumu 13.punkts nosaka, ka līdz jaunu Ministru kabineta noteikumu spēkā stāšanās dienai piemērojami Ministru kabineta 2010.gada 12.oktobra noteikumi Nr.977 “[Noteikumi par nacionālas nozīmes lauksaimniecības teritorijām](http://www.likumi.lv/doc.php?id=220150)” (turpmāk – MK noteikumi Nr.977), ciktāl tie nav pretrunā ar šo likumu, bet ne ilgāk kā līdz 2013.gada 31.maijam. Ņemot vērā, ka ir būtiski saglabāt minētajos Ministru kabineta noteikumos paredzēto tiesisko regulējumu, kura mērķis ir aizsargāt vērtīgos attīstības resursus, regulējot nacionālās nozīmes lauksaimniecības teritoriju izmantošanas nosacījumus, ir nepieciešams izdot Ministru kabineta noteikumus ar līdzīgu tiesisko regulējumu.  |
| 3. | Saistītie politikas ietekmes novērtējumi un pētījumi | Zemes pārvaldības likuma koncepcijā, kas apstiprināta ar Ministru kabineta 2010.gada 14.aprīļa rīkojumu Nr.214 „Par Zemes pārvaldības likuma koncepciju”, norādīts, ka augstvērtīgas lauksaimniecībā izmantojamās zemes ir saglabājamas, ierobežojot to pārveidošanu uz citiem zemes izmantošanas veidiem un sadrumstalošanu. |
| 4. | Tiesiskā regulējuma mērķis un būtība | Noteikumu projektā paredzēts, ka par nacionālas nozīmes lauksaimniecības teritorijām uzskata teritorijas, kuru zemes kvalitatīvais novērtējums nav zemāks par 60 ballēm un šīs zemes atrodas noteiktās administratīvajās teritorijās, kā arī nogabala platība nav mazāka par 50 hektāriem.Noteikumu projektā paredzēts, ka vietējās pašvaldības varēs noteikt polderu teritorijām citu izmantošanu, kas primāri ir saistīta ar apbūvi, tikai tajā gadījumā, ja vietējā pašvaldība pilnībā pārņems poldera apsaimniekošanu no valsts.Noteikumu projektā paredzēts, ka nacionālās nozīmes lauksaimniecības teritoriju varēs dalīt zemes vienībās ne mazākas par 10 ha (platība pārņemta no spēkā esošajiem MK noteikumiem Nr.977), uz kurām varēs izvietot vienu viensētu ar saimniecības ēkām, lauksaimnieciskajai ražošanai nepieciešamās ēkas (būves) un ar šo ēku (būvju) darbību saistītas inženiertehniskās būves. Šādā veidā vērtīgas lauksaimniecības zemes tiks pasargātas daudz efektīvāk no neatbilstošās to izmantošanas, kuras rezultātā tās zaudēja savu kvalitāti.  |
| 5. | Projekta izstrādē iesaistītās institūcijas | Projekts šo jomu neskar |
| 6. | Iemesli, kādēļ netika nodrošināta sabiedrības līdzdalība | Noteikumu projektā tiek paredzēts tāds pats tiesiskais regulējums, kāds tas ir noteikts MK noteikumos Nr.977, izņemot precizējumu noteikumu 3.punktā, jo tā kā noteikumu 2.punktā tiek nosauktas konkrētas administratīvās teritorijas, kurās nacionālas nozīmes lauksaimniecības teritorijas tiek noteiktas, tad nav nepieciešams atkārtoti noteikt, ka nozīmes lauksaimniecības teritorijas nenosaka republikas pilsētās, jo šādas pilsētas minētajos novados nav, kā arī pilsētās, jo šajās teritorijās nav iespējams izpildīt noteikumu projekta 2.punktā minētos nosacījumus - zemes kvalitatīvais novērtējums nav zemāks par 60 ballēm un nogabala platība nav mazāka par 50 hektāriem.  |
| 7. | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| Sabiedrības mērķgrupa | Lauksaimniecības zemju īpašnieki;Ņemot vērā to, ka noteikumu projekts attiecas gan uz nacionālas nozīmes lauksaimniecības teritorijām, gan uz lauksaimniecības zemēm polderos, kā arī to, ka nekustamo īpašumi tiek pirkti un pārdoti, nav iespējams noteikt mērķgrupas aptuveno skaitlisko lielumu. |
| Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar  |
| Tiesiskā regulējuma finansiālā ietekme | Projekts šo jomu neskar  |
| Tiesiskā regulējuma nefinansiālā ietekme | Noteikumu projekts sekmēs nacionālas nozīmes lauksaimniecības teritoriju apsaimniekošanu un saglabāšanu lauksaimnieciskajai ražošanai. |
| Administratīvās procedūras raksturojums | Projekts šo jomu neskar |
| Administratīvo izmaksu monetārs novērtējums | Projekts šo jomu neskar |
| Cita informācija | Nav  |

Anotācijas III, IV, V, VI un VII sadaļas – projekts šīs jomas neskar.

Vides aizsardzības un reģionālās attīstības ministrs E.Sprūdžs

Iesniedzējs:

Vides aizsardzības un reģionālās attīstības ministrs E.Sprūdžs

Vīza:

Valsts sekretārs A.Antonovs

08.04.2013. 12:00

630

E.Kāpostiņš

67770357**,** edvins.kapostin@varam.gov.lv